نند کشور وکرم

نند کشور وِکرم (پیدائش: 17 ستمبر 1929ء— وفات: 27 اگست 2019ء) اردو زبان کے بھارتی افسانہ نگار، مترجم، ادیب، صحافی اور نثر نگار تھے۔
 ولادت 
ان کی پیدائش 17 ستمبر 1929ء کو غیر منقسم ہندوستان کے شہر راولپنڈی میں ہوئی تھی۔
 ادبی زندگی 
تقسیم کے بعد وہ اپنے اہل خانہ کے ساتھ ہندوستان آگئے تھے۔یہاں آنے کے بعد بھی اپنی ادبی اور صحافتی سرگرمیاں جاری رکھیں اور انھوں نے مارچ 1957 میں دہلی انتظامیہ سے اپنے کیریئر کا آغاز کیا۔اس کے بعد 1964 سے 1979تک بطور اسسٹنٹ ایڈیٹر ماہنامہ آجکل میں خدمات انجام دیں اور انھوں نے پریس انفارمیشن بیورو (پی آئی بی) میں بطور اسسٹنٹ انفارمیشن آفیسر کے طور پر بھی کام کیا۔
مسٹر نند کشور وکرم گذشتہ 35 سال اردو کا واحد حوالہ جاتی مجلہ عالمی اردو ادب نکال رہے تھے۔ انھوں نے ترقی پسند مصنفین کی سرگرمیوں میں حصہ لیا۔انھوں نے ادبی زندگی کا آغاز شاعری سیکیا پھر کہانیاں لکھنی شروع کیں۔
 تصانیف 
انھوں نے کئی کتابیں اپنی یادگار چھوڑی ہیں جن میں
 مصور تذکرے،
 ہنس راج اہیر کے افسانے،
 کچھ دیکھے کچھ سنے،
 اردو،
 دیوندر اسر
وغیرہ شامل ہیں۔ انھوں نے حوالہ جاتی مجلہ ’عالمی اردو ادب‘ کے 42 شمارے نکالے جو اہم موضوعات اور اہم شخصیات پر مبنی ہیں۔اس کے علاوہ انھوں نے انگریزی سے اردو اور پنجابی سے اردو میں متعدد کتابوں کاترجمہ بھی کیا۔
 وفات 
دہلی میں 27 اگست 2019ء کو بعمر 90 سال وفات پاگئے،

 حوالہ جات 

زمرہ:1929ء کی پیدائشیں
زمرہ:17 ستمبر کی پیدائشیں
زمرہ:2019ء کی وفیات
زمرہ:27 اگست کی وفیات
زمرہ:راولپنڈی کی شخصیات
زمرہ:دہلی کی شخصیات
زمرہ:اردو مترجمین
زمرہ:اردو افسانہ نگار
زمرہ:بھارتی افسانہ نگار
زمرہ:اردو ادب کی شخصیات
زمرہ:اردو مصنفین
زمرہ:اردو نثر نگار
زمرہ:بیسویں صدی کے افسانہ نگار
زمرہ:اکیسویں صدی کے افسانہ نگار